Baba se erg verminkte liggaam in JHB gevindArgieffoto Die liggaam van ŉ erg verminkte baba is Woensdag in Johannesburg aangetref. Volgens ao. Kay Makhubela, ŉ polisiewoordvoerder, is die baba se liggaam sonder bene en arms aangetref en kon die geslag en ouderdom van die baba nie bepaal word nie. “Die baba is in ŉ oop stuk veld in Braamfischerville in Soweto aangetref,” het Makhubela gesê. Die polisie doen ŉ nadoodse ondersoek om meer inligting te bekom. Makhubela het inwoners gevra wat enige inligting oor die voorval mag hê, om met die Dobsonville-polisiestasie in verbinding te tree. – SAPA